kardosdrur/scandi-wiki huggingface dataset:
Natura 2000-område nr. 112 Lillebælt

Natura 2000-område nr. 112 Lillebælt består af består af habitatområde H96, ramsarområde R15 og fuglebeskyttelsesområde F47. Natura 2000-området ligger i Haderslev , Kolding, Middelfart og Assens Kommuner, i vandplanoplandene Vandplan 1.11 Lillebælt/Jylland  og Vandplan 1.12 Lillebælt/Fyn . Hele området omfatter ca. 35.043 ha, hvoraf ca. 80 % består af hav og 79 ha ejes af staten.

Områdebeskrivelse 
Lillebælt er et meget varieret havområde med lave og dybe områder, som mod nord indsnævres til en dyb rende med op til 80 meters dybde. Den stærke strøm udsætter kysterne for erosion, og materialet aflejres andre steder som krumodder og strandvolde. Området indeholder tre større beboede øer og 7 holme samt mange store og små kystlaguner, der typisk er opstået ved, at krumoddesystemer har afsnøret en del af havområdet. Lagunerne og strandengene indeholder en varieret flora og fauna og er betydningsfulde overvintrings- og yngleområder for fugle. De vigtigste er Halk Nor, Bankel Sø, Hejls Nor områder på Årø og Bågø, Flægen og Emtekær Nor.

Kystområderne har store forekomster af rigkær, som ofte er udviklet i tilknytning til strandengene, og med en meget artsrig vegetation. Desuden er der forekomster af bl.a. kalkoverdrev og sure overdrev.

Fuglebeskyttelsesområdet er udpeget på baggrund af 10 arter af ynglefugle. Området er især vigtigt for arterne havørn, rørhøg, fjordterne, havterne og dværgterne.
Fem arter af trækkende vandfugle er også en del af udpegningsgrundlaget. Vigtigst er dykænderne edderfugl, bjergand, hvinand og toppet skallesluger, som dog alle er gået tilbage i Lillebælt gennem de senere år.
Marsvin er udbredt, især i områdets nordlige del. Området har historisk været det vigtigste fangstområde af marsvin i Danmark.

Der er udlagt vildtreservater med helt eller delvist adgangs- og jagtforbud ved Gamborg Nor, Hejlsminde Nor, Nørremaj, Årø Kalv, Linderum og Bastholm med Småholme.

Udpegningsgrundlag for Fuglebeskyttelsesområde nr. 47 

 sangsvane (T)
 bjergand (T)
 edderfugl (T)
 hvinand (T)
 toppet skallesluger (T)
 havørn (Y)
 rørhøg (Y)
 plettet rørvagtel (Y)
 engsnarre (Y)
 klyde (Y)
 brushane (Y)
 fjordterne (Y)
 havterne (Y)
 mosehornugle (Y)
 dværgterne (Y)

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21

Natura 2000-planer
Lokaliteter i Kolding Kommune
Lokaliteter i Haderslev Kommune
Lokaliteter i Assens Kommune
Lokaliteter i Middelfart Kommune
Fuglebeskyttelsesområder i Danmark
Mateusz Morawiecki

Mateusz Jakub Morawiecki (født 20. juni 1968 i Wrocław) er en polsk politiker, manager, bankmand, økonom, advokat, historiker og den nuværende premierminister i Polen siden 11. december 2017. Han har tidligere været stedfortrædende premierminister, udviklingsminister og finansminister i kabinettet under Beata Szydło, ligesom han har været formand for Bank Zachodni WBK fra 2007 til 2015.

Eksterne henvisninger 

Politikere fra Polen
Polens regeringsledere
Personer fra Wrocław
Harry Schein

Harry Leo Schein (født 13. oktober 1924, død 11. februar 2006) var en østrigsk-født svensk kemiingeniør, forfatter, der spillede en vigtig rolle i svensk kultur. Schein blev født i Wien og var grundlægger af Svenska Filminstitutet og fungerede som institutets første administrerende direktør fra 1963 til 1978.

Harry Schein er bedst kendt for sin rolle i arbejdet for at få gennemført den svenske filmreform i 1963. Reformen sikrede at 10 % af filmindtægterne blev overdraget til en central filmorganisation. Dette system garanterede kontinuerlig produktion af svenske film i flere årtier. Filmreformen medførte en guldalder for svensk film med instruktørerne Ingmar Bergman, Bo Widerberg og Jan Troell som førende navne.

Schein deltog ofte i den offentlige debat og demonstrerede en særlig forståelse for brugen af medierne.

Schein var også kolumnist i Dagens Nyheter i mere end 20 år og skrev flere bøger om aktuelle emner, samt udgav flere stort set selvbiografiske bøger, herunder Schein (1980) og Sluten (1995). Ved den 7. Guldbagge uddeling blev han tildelt "Juryns specialbagge".

Schein var gift med den svenske skuespiller Ingrid Thulin fra 1956 til 1989 og var en nær ven af Olof Palme. Han døde i 2006 i Danderyd.

Referencer

Eksterne henvisninger 

 

Forfattere fra Sverige
Personer fra Wien
Mary's Boy Child

"Mary's Boy Child", også kendt som "Mary's Little Boy Child", er en amerikansk calypsojulesang skrevet af Jester Hairston i 1956 og oprindeligt indspillet af Harry Belafonte samme år.

Baggrund 
Hairston skrev oprindeligt en calypso-sang til en fødselsdagsfest, hvor der skulle komme mange vestindere. Sangen kaldte han "He Pone and Chocolate Tea" ("pone" er en slags majsbrød). Da han senere af korlederen Walter Schumann blev bedt om at skrive en julesang til sit kor, kom Hairston i tanke om rytmen fra fødselsdagssangen og skrev nu en ny tekst til melodien. 

Harry Belafonte hørte koret synge sangen og bad om lov til at indspille den. Det skete i 1956 med henblik på udgivelsen af et kommende album, An Evening with Belafonte (1957). Sangen blev også udsendt som single og nåede førstepladsen på den britiske hitliste i november 1957. Singlen var den første, der solgte mere end en million eksemplarer i Storbritannien - den har per 2017 solgt 1,18 millioner eksemplarer. I 1962 kom sangen også med på en genudgivelse af Belafontes album To Wish You a Merry Christmas.

Andre versioner 
Sangen er indspillet af mange andre kunstnere. Den mest kendte udgave er uden tvivl disco-gruppen Boney M's version fra 1978, hvor de udgav den i et medley med "Oh My Lord". Denne udgave nåede også førstepladsen på den britiske hitliste og er en af de mest solgte julesange nogensinde i Storbritannien med 1,87 millioner eksemplarer i 2017.

 Mahalia Jackson (1956, som "Mary's Little Boy Child")
 Nina & Frederik (1957)
 Jim Reeves (1963)
 Andy Williams (1965) på albummet Merry Christmas og (1997) på We Need a Little Christmas
 Rolf Harris (1970)
 Boney M (1978, som "Mary's Boy Child – Oh My Lord")
 John Denver (1990) på albummet Christmas Like a Lullaby
 Tom Jones (1993) på David Fosters album The Christmas Album
 Carola (1999) på albummet Jul i Betlehem
 The Three Degrees (2001) på albummet The Three Degrees Christmas Collection

Desuden er sangen oversat til en række sprog og blandt andet indspillet af:
 Kikki Danielsson (1987 som "Det hände sig för länge sen") på albummet Min barndoms jular
 Tommy Körberg (1989 som "Himlens hämlighet") på albummet Julen är här
 Tarja Turunen (som "Marian poika")

Referencer 

Sange fra 1956
Julesange
Praha (flertydig)

Praha er det tjekkiske navn for byen Prag, som er Tjekkiets hovedstad.

Praha kan også referere til:
 Praha (Slovakiet) − en landsby i Lučenec-distriktet i Slovakiet
 Praha (Texas) − et kommunefrit område i Fayette County, Texas
 (2367) Praha − en asteroide
 Praha (eksperimentalfilm) − en dansk eksperimentalfilm fra 1994 af Kassandra Wellendorf
 Praha (tog) – et eksprestog som kører mellem Warszawa og Prag
King Edward VII Land

King Edward VII Land, også Edward VII Peninsula, er en stor, isdækket halvø som udgør den nordvestlige del af Marie Byrd Land i Antarktis. King Edward VII Land stikker ud i Rosshavet og er defineret af Rossbarrieren i sydvest, Okuma Bay i vest og Sulzberger Bay og Saunders Coast i øst.

Den vestlige kyst hedder Shirase Coast efter løjtnant Nobu Shirase som ledede den japanske antarktisekspedition 1910–1912, mens i nord og øst befinder Swinburne-isshelfen sig.

Området blev opdaget 30. januar 1902 af Discovery-ekspeditionen ledet af Robert Falcon Scott, som kaldte halvøen King Edward VII Land efter den britiske monark. Området blev udforsket under Nimrod-ekspeditionen 1907–09 under ledelse af Ernest Shackleton.

Størstedelen af halvøen ligger indenfor Ross Dependency, New Zealands krav i Antarktis.

Referencer 

Halvøer i Antarktis
Landområder i Antarktis
Fall Station

Fall Station (Fall stasjon) var en jernbanestation på Valdresbanen, der lå i Søndre Land kommune i Norge.

Stationen åbnede 28. november 1902, da den første del af banen mellem Eina og Dokka blev taget i brug. Oprindeligt hed den Fald, men den skiftede navn til Fall 9. marts 1925. Den blev nedgraderet til holdeplads 7. januar 1968 og til trinbræt 10. juni 1968. Persontrafikken på banen blev indstillet 1. januar 1989.

Stationsbygningen blev opført til åbningen i 1902. Den blev revet ned i 1982. Der står imidlertid stadig et venteskur ved perronen. Fall har desuden haft et vandtårn,, hvortil kom et sidespor til en lagerbygning for en lokal cellulosefabrik og træsliberi.

Litteratur

Eksterne henvisninger 

 Jernbane.net om Fall stasjon 
 Arkivnett Oppland om Fall stasjon

Noter 

Stationer på Valdresbanen
Nedlagte jernbanestationer i Norge
Etableret i 1902
Ophørt i 1989
Fluberg Station

Fluberg Station (Fluberg stasjon) var en jernbanestation på Valdresbanen, der lå i bygden Fluberg i Søndre Land kommune i Norge.

Stationen åbnede 28. november 1902, da den første del af banen mellem Eina og Dokka blev taget i brug. Den blev nedgraderet til holdeplads 7. januar 1968 og til trinbræt 10. juni 1968. Persontrafikken på banen blev indstillet 1. januar 1989.

Stationsbygningen blev opført til åbningen i 1902. Den blev solgt fra i 1995.

Litteratur

Eksterne henvisninger 

 Jernbane.net om Fluberg Station

Noter 

Stationer på Valdresbanen
Nedlagte jernbanestationer i Norge
Etableret i 1902
Ophørt i 1989
Hov Station (Norge)

Hov Station (Hov stasjon) er en tidligere jernbanestation på Valdresbanen, der ligger i Søndre Land kommune i Norge.

Stationen åbnede 28. november 1902, da den første del af banen mellem Eina og Dokka blev taget i brug. Persontrafikken på banen blev indstillet 1. januar 1989, hvor stationen blev gjort ubemandet. Stationen er dog ikke nedlagt formelt, til trods for at godstrafikken på banen ophørte 1. april 1999.

Stationsbygningen blev opført til åbningen i 1902.

Litteratur

Eksterne henvisninger 

Stationer på Valdresbanen
Jernbanestationer i Norge uden persontrafik
Etableret i 1902
Tulipa clusiana

Italiensk tulipan (Tulipa clusiana) er en art i Lilje-familien. Den forekommer fra Iran til det nordlige Indien. Arten findes også forvildet i det sydlige Europa. Italiensk tulipan dyrkes i Danmark som prydblomst.

Sorter
Italiensk tulipan varierer noget i det vilde og nogle sorter har fået navne:
'Cynthia' (Tubergen 1959) - de ydre kronblade er røde med blegt grøngul kant, de indre er blegt grøngula med svagt rød base. Blomstens øje er purpur og støvdragere og støvfanget er svagt grønne.
'Lady Jane' (W. van Lierop & Zn. 1992) - har helt elfenbenshvide blomster med bred magentarosa midtstribe på de ydre kronblade. Støvdragere og støvfanget er citrongule.
'Peppermintstick' (W. van Lierop & Zn. 1998) - ligner 'Lady Jane' men har mørkt violet base og øje.
'Sheila' (W. van Lierop & Zn. 1992) - har guldliggule kronblade med bredt kardinalrødt bånd på ydersiden, bronzegul base og citrongule standere.
'Taco' (W. van Lierop & Zn. 1998) - de ydre kronblade er mørkerøde med smørgul kant og inderside, de indre er guldliggule. Standerne smørgule.
'Tinka' (W. van Lierop & Zn. 1994) - de ydre kronblade er kardinalrøde med guldliggul kant og inderside, de indre er guldliggule. Basen er kanariegul og standerne citrongule.
'Tubergen's Gem' (Tubergen 1969) - har røde ydre kronblad med svovlgul kant og inderside, de indre er svovlgule med kanariegul inderside og gule standere.

Synonymer

Tulipa aitchisonii A.D.Hall
Tulipa aitchisonii subsp. cashmiriana A.D.Hall
Tulipa aitchisonii var. clusianoides Wendelbo
Tulipa chitralensis A.D.Hall
Tulipa clusiana f. cashmeriana (A.D.Hall) Raamsd.
Tulipa clusiana f. clusianoides (Wendelbo) S.Dasgupta & Deb
Tulipa clusiana f. diniae Raamsd.
Tulipa clusiana f. fernandezii (Blatt.) S.Dasgupta & Deb
Tulipa clusiana f. porphyreochrysantha (Blatt.) S.Dasgupta & Deb
Tulipa clusiana var. chrysantha (A.D.Hall) Sealy
Tulipa clusiana var. rubroalba (Brot.) Nyman
Tulipa fernandezii Blatt.
Tulipa hafisii Bornm. & Gauba
Tulipa hispanica Willd. ex Schult. & Schult.f. in J.J.Roemer & J.A.Schultes
Tulipa porphyreochrysantha Blatt.
Tulipa rubroalba Brot.
Tulipa stellata var. chrysantha A.D.Hall

Referencer

Noter

Trykte kilder
Walters, S.M. (1986) The European Garden Flora, Vol. 1. Pteridophyta; Gymnospermae; Angiospermae — Alismataceae to Iridaceae.  

Haveplanter
Løg- og knoldvækster
Transantarktiske bjergkæde

Den transantarktiske bjergkæde () er en bjergkæde på det antarktiske kontinent som strækker sig fra Kap Adare ved Rosshavet til Coats Land ved Weddellhavet.

Den transantarktiske bjergkæde deler Antarktis i to dele, en østlig og en vestlig del. Den transantarktiske bjergkæde har en længde på i alt 3.500 km og er dermed en af de længste bjergkæder på jorden. Bjergkæden består af flere grupper af bjerge med særskilte navne, hvoraf flere igen er opdelt i mindre bjergkæder. Højeste top i Den transantarktiske bjergkæde er det 4.518 meter høje Mount Kirkpatrick.

Eksterne henvisninger 

 

Bjergkæder i Antarktis
Den 6. dag

Den 6. dag (originaltitel: The 6th Day) er en amerikansk sciencefiction-, actionthriller- og fremtidsfilm fra 2000 med Arnold Schwarzenegger i hovedrollen. Den er instrueret af Roger Spottiswoode. Filmens handling foregår i en nær fremtid, hvor kloning er blevet en storindustri. Meget er lovligt, men kloning af mennesker er forbudt. Dette forbud brydes imidlertid af en finansfyrste.

Filmen fik blandet modtagelse af kritikerne da den udkom og har opnået 40% på Rotten Tomatoes og 49% på Metacritic. 

Den blev ingen stor publikumsucsess i USA, men gjorde det noget bedre i udlandet. Den indtjene $96 millioner på verdensbasis, hvoraf $34,6 millioner i USA  og $7 millioner i Tyskland. Den endte på en 73.-plads over de højest indtjenende film i USA i 2000, og på en 49.-plads på verdensbasis. Den blev nomineret til fire Saturn Award og tre Razzie Awards, alle tre Razzienomineringer til Schwarzenegger (for værste skuespiller, værste birolle og værste skuespillerduo).

Handling 
Året er 2015 og kloning er blevet en storindustri. Meget er lovligt, men kloning af mennesker er forbudt. Forbuddet brydes efterhånden af pengegriske forretningsfolk. 

Handlingen starter med at en amerikansk fotballspiller bliver kritisk skadet efter en kamp. Han fragtes til et sygehus og bliver der dræbt af en sikkerhedsagent for så at blive erstattet med en klon. Det bliver senere kendt at han på ulovlig vis har blevet klonet af fotballklubbens ejere.

Adam Gibson (Arnold Schwarzenegger) er pilot for et firma, som tager sig af mange vigtige opgaver. Han er imod kloning og bryder sig derfor ikke om kones forslag om at klone en kopi af hunden, efter at den må aflives. Men han får hurtigt langt værre ting at forholde sig til. Efter en flyopgave for en kendt forretningsmand vågner han pludselig op på en båre uden at kunne huske de sidste par timer. Han tager hjem og opdager, at "han" allerede er hjemme. Det vil sige, at hans klonede dobbeltgænger er hjemme og lever hans liv. Nu må han prøve at finde ud af, hvad der er sket, og hvordan han kan vinde sin kone og sit liv tilbage. Dette bliver alt andet end let, da en bande klonede lejemordere stadig forsøger at tilintetgøre ham. Adams eneste allierede er pilotkollegaen Hank Morgan (Michael Rapaport).

Om filmen 
Titlen er hentet fra Bibelens Første Mosebog, hvor Gud skabte menneskene på "den 6. dag".

Filmen har visse tematiske og stilmæssige lighedstræk med Total Recall, Blade Runner og The Matrix.

Rolleliste 
 Arnold Schwarzenegger: Adam Gibson
 Michael Rapaport: Hank Morgan
 Tony Goldwyn: Michael Drucker
 Michael Rooker: Robert Marshall
 Sarah Wynter: Talia Elsworth
 Wendy Crewson: Natalie Gibson
 Robert Duvall: Griffin Weir
 Wanda Cannon: Katherine Weir
 Steve Bacic: Johnny Phoenix

Referencer

Eksterne henvisninger 
 

Actionfilm fra USA
Science fiction-film fra USA
Amerikanske film fra 2000
Engelsksprogede film
Værker om bevidsthed
Black Mirror

Black Mirror er en britisk science fiction- og thrillerserie, først produceret for Channel 4 fra 2011 til 2013 og for Netflix fra 2016. Serien er skabt af satirikeren, forfatteren og journalisten Charlie Brooker, og afsnittene er fritstående fra hinanden.

I 2012 modtog serien en international Emmy for bedste mini-tv-serie produceret udenfor USA.

Afsnit – titler

1. sæson 
 The National Anthem
 15 Million Merits
 The Entire History of You

2. sæson 
 Be Right Back
 White Bear
 The Waldo Moment
 White Christmas

3. sæson 
 Nosedive
 Playtest
 Shut Up and Dance
 San Junipero
 Men Against Fire
 Hated in the Nation

4. sæson 
 USS Callister
 Arkangel
 Crocodile
 Hang the DJ
 Metalhead
 Black Museum

5. Sæson 
 Striking Vipers
 Smithereens
 Rachel, Jack and Ashley Too

Eksterne henvisninger 
 
 

Thrillerserier
Science fiction-tv-serier fra Storbritannien
Britiske tv-serier fra 2010'erne
Emmy for bedste tv-serie
Tv-programmer fra Channel 4
Tv-serier fra Netflix
Netflix-serier fra Storbritannien
Fløjstrup Skov

Fløjstrup Skov er en cirka 220 hektar stor skov der ligger syd for Aarhus i forlængelse af Marselisborgskovene. Den ligger ned til stranden, fra Moesgård Strand , ved Giber Ås udløb, til lidt nord for Mariendal Strand. Skoven er en varieret løvskov med fugtige moser og lavninger og er rig på både planter og dyr. Der er mange stier og ruter i skoven, for både vandrere, motionsløbere, ryttere og mountainbikere. Der er tre bålpladser i skoven, der alle ligger tæt ved vandet.

Fløjstrup Skov er en del af Natura 2000 område nr. 234 Giber Å, Enemærket og Skåde Havbakker. Der er et rigt planteliv, med bl.a. rederod, alm. snylterod og flere perikonarter og et righoldigt svampeliv.

Kilder og henvisninger 
 Kort over skoven
 Fløjstrup Skov  friluftslivaarhus.dk
 Fortidens spor i Fløjstrup skov  folder på aarhus.dk

Referencer 

Skove i Aarhus Kommune
Indlægsseddel

En indlægsseddel er et dokument, der følger med et lægemiddel. Formålet er at informere brugeren af lægemidlet om, hvordan denne bruger lægemidlet korrekt (eksempelvis, om det skal spises, om det er en stikpille, et plaster, eller om det skal inhaleres), dosis, hvornår man ikke må bruge produktet og hvilke bivirkninger der er. Der orienteres desuden om produktets indholdsstoffer og hvordan produktet skal opbevares. Det er producenten af lægemidlet, der skriver indlægssedlen, så den passer sammen med det tilhørende produktresume. Såfremt det er relevant, oplyses også om, hvilke aldersgruppe(r), produktet er beregnet til. Det kan også fremgå, om det kan bruges i forbindelse med graviditet og amning.

Se også

Referencer 

Sundhed
Bewcastle Castle

Bewcastle Castle er ruinen af en borg i Bewcastle Sogn i det engelske county Cumbria få kilometer fra grænsen til Skotland.

Historie 
Borgen blev opført i 1092, hvor romerne i Britannien havde  et fort. Borgen er omkranset af en tør voldgrav, og den nordlige og østlige del af voldgraven genbruger den romerske grøft. Borgen blev ødelagt i 1173, men blev genopbygget i slutningen af 1300-tallet. Den forfaldt til begyndelsen af 1400-tallet, hvor Edvard 4 gav den til sin bror, hertugen af Gloucester, den senere kong Richard 3. Bygningerne blev repareret og portbygningen blev muligvis tilføjet. Fra slutningen af 1400-tallet ejede Huset Musgrave borgen, til den blev ødelagt af Cromwell i 1641. Borgen var ruin i hele 1600-tallet. Selv om en stor del af stenene er genbrugt, står en stor del af portbygningen stadig.

Ordet "castle" i stednavnet Bewcastle refererer sandsynligvis til det romerske fort, som borgen blev bygget på, det giver borgen det usædvanlige navn med to "castle" efter hinanden.

Se også 
Liste over borge og slotte i England

Referencer

Litteratur 
 *Fry, Plantagenet Somerset, The David & Charles Book of Castles, David & Charles, 1980.

Eksterne henvisninger 

Details and picture
Brief details and picture

Slotte i Cumbria
Borgruiner i Storbritannien
Vejlby-Risskov Kommune

Vejlby-Risskov Kommune (indtil 1929 blot Vejlby Kommune) var en kommune i Aarhus Amt fra 1842 til 1970.

Administrativ historik 
Kommunen blev oprettet ved lov i 1842 af Vejlby Sogn og hed frem til 1929 blot Vejlby Kommune. I 1940 blev sognet delt og Risskov Sogn oprettet. I 1962 overføres en del af kommunen til Aarhus Kommune, mens resten sammenlægges med Aarhus Kommune i 1970.

Politik

Valgresultater efter år

Sognerådsformænd

Kilder og referencer 

Kommuner i Århus Amt (før 1970)
Aaby Kommune

Aaby Kommune var en kommune i Aarhus Amt mellem 1842 og 1970. Kommunen blev ved kommunalreformen i 1970 indlemmet i Aarhus Kommune.

Politik

Valgresultater efter år 

Kommuner i Århus Amt (før 1970)
Jane Mejlvang

Jane Sønderbæk Mejlvang (født 2. august 1995) er en dansk håndboldspiller som spiller for Ringkøbing Håndbold i Damehåndboldligaen. Hun har tidligere spillet for  Tarm-Foersum GF, Ringkøbing Håndbold, Silkeborg-Voel KFUM og FC Midtjylland Håndbold.

Hun var med til at vinde det danske mesterskab tilbage i 2015, sammen med FC Midtjylland Håndbold, efter finalesejre over Team Esbjerg.

Referencer 

 Profil hos Eurohandball.com
 #15 Jane Mejlvang - Ringkøbing Håndbold

Eksterne henvisninger 

Håndboldspillere fra Danmark
Håndboldspillere fra Ringkøbing Håndbold
Håndboldspillere fra FC Midtjylland Håndbold
Håndboldspillere fra Silkeborg-Voel KFUM
Duo Normand

Duo Normand er en tomands holdtidskørsel (imod uret) i landevejscykling for elite cykelryttere. Det afholdes hvert år i september i Marigny-le-Lozon i Normandiet, Frankrig, over en distance på cirka 54 km. Det blev for første gang afholdt i 1982. Løbet er af UCI klassificeret med 1.1 og er en del af UCI Europe Tour.

Vindere

Referencer

Eksterne henvisninger
 

Cykelløb i Frankrig
Etableret i 1982
Jørgen Skouboe

Jørgen Skouboe Møller (født 1952 i Råsted v. Randers) er et naturmenneske og autodidakt idémand. Jørgen har siden 1977 lavet adskillige tv-programmer for DR, bl.a. var han en af idémændene bag Dus med dyrene med Poul Thomsen som vært. Derudover har han lavet programmer som; DR-Derude, To fag frem, Frilandshaven med Anne Hjernøe og Nak & Æd med Nikolaj Kirk. Jørgen er tilhænger af det primitive liv. Han går op i at samle de lokale urter for årstiden, og at gå på jagt, og i det hele taget at lave alting selv, herunder at brygge sine egne øl og flette pil.

Filmografi 
 Frilandshaven (2004-2006)
 Nak & Æd (2010-nu)
 Mens vi venter på at dø (2011)

Referencer

Eksterne henvisninger 
 

Ansatte i DR
Tv-personligheder fra Danmark
Jægere
Mathias Norsgaard

Mathias Norsgaard Jørgensen (født 5. maj 1997 i Silkeborg) er en dansk cykelrytter, som kører for det professionelle cykelhold .

Han inspirerede sin lillesøster Emma Norsgaard til at begynde som cykelrytter, da hun var syv år.

Meritter 
2017
3. plads, DM i enkeltstart for U23
2. plads, Duo Normand (med Mikkel Bjerg)
1. plads, Chrono des Nations for U23
2018
 1. plads,  DM i enkeltstart for U23
 2019
 1. etape, Tour de l'Avenir
 1. plads, Duo Normand (med Rasmus Quaade)
 2022
 1.  Dansk mester i enkeltstart
 2023
1. plads, Grand Prix Herning

Kilder

Eksterne henvisninger 

 
 
 

Personer fra Silkeborg
Mandlige cykelryttere fra Danmark
Langrend under vinter-OL 2018 – 15 km – Herrer

Herrernes 15 km i langrend under vinter-OL 2018 bliver afviklet på Alpensia Cross-Country Centre den 16. februar 2018. Løbet startes kl. 15:00 lokal tid.

Konkurrencen 
Herrernes 15 km afvikles i fri stil. Skiløberne sendes af sted enkeltvis med et interval på 30 sekunder. Hver enkelt skiløber noteres deres individuelle tid og de tre hurtigste tildeles medaljerne.

Resultat

Medaljeoversigt

Referencer

Eksterne Henvisninger 
 Langrend  på pyeongchang2018.com
 Det internationale skiforbund på fis-ski.com

15 km - Herrer
Langrend under vinter-OL 2018 – 10 km – Damer

Damernes 10 km i langrend under vinter-OL 2018 bliver afviklet på Alpensia Cross-Country Centre den 15. februar 2018. Løbet startes kl. 15:30 lokal tid.

Konkurrencen 
Damernes 10 km afvikles i fri stil. Skiløberne sendes af sted enkeltvis med et interval på 30 sekunder. Hver enkelt skiløber noteres deres individuelle tid og de tre hurtigste tildeles medaljerne.

Resultat

Medaljeoversigt

Referencer

Eksterne Henvisninger 
 Langrend  på pyeongchang2018.com
 Det internationale skiforbund på fis-ski.com

10 km - Damer